als_Latn dik_Latn sag_Latn
55 vjeçari Mikeal Shane Pruett nga Stevensville, Montana në SHBA është dënuar me 200 vjet burg pasi ka rrëmbyer dy mbesat e tij. Ai ka përdhunuar njërën prej tyre dhe e ka lënë atë shtatzënë. Vajza e përdhunuar, e cila është mbesa e burrit është ende minorene dhe vetëm 11 vjeç.
Pruett, i cili ishte edhe kujdestari i tyre, ka përfituar nga rasti për ti rrëmbyer të voglat. Gjykatësi Jeffrey Langton e dënoi burrin me 100 vjet për rrëmbimin e secilës prej mbesave të tij dhe incestin e kryer.
Gjyshi monstër u arrestua pasi u zbulua se mbesa e vogël ishte 32 javëshe shtatzënë. Pas dhimbjeve të shumta në bark, vajza u vizitua nga një mjek, ku edhe tha se nuk e dinte se ishte shtatzënë “pasi ajo nuk e dinte se si mund të ndiheshe në një gjendje të tillë”.
Pasi fëmija u mor në pyetje, ajo tha se kishte kryer marrëdhënie seksuale me një djalë të moshës 14-vjeçare, emrin e të cilit nuk e dinte.
Analizat mjekësore treguan se data e ngjizjes së fëmijës përkonte me të njëtën ditë që vajzat ishin lënë nga prindërit nën kujdesin e gjyshit.
Pas pyetjeve të shumta të bëra nga ana e policisë, e vogla tregoi të vërtetën. “Gjyshi më tha të tregoja historinë me një djalë 14 vjeçar, për të mos thënë të vërtetën dhe unë bërë siç më tha ai”,- ka rrëfyer 11-vjeçarja e dhunuar.
als_Latn als_Latn als_Latn als_Latn als_Latn als_Latn